L-Arloġġ tal-Knisja ta' San Pawl il-Baħar ) Stephen Zammit - Arluġġar L-arloġġ tal-knisja ta' San Pawl il-Baħar sar fl-1913. Fil-biċċa l-kbira tal-arloġġi ; tal-knejjes hemm tradizzjoni li min ikun ħadmu jnaqqax ismu jew emblema li tirrapreżentaħ sabiex jiffirma xogħlu. Iżda dan l-arloġġ m'għandux marka jew isem u għalhekk ma nafux min għamlu. Karatteristika mhix komuni ta' dan l-arloġġ hi li għandu żewġ magni: waħda li tħaddem il-minutieri li juru l-ħin fuq il-faċċata tal-knisja u magna oħra tad-daqq sabiex l-arloġġ idoqq kull kwarta. Arloġġi b'żewġ magni nsibu ftit bħalhom, fosthom tal-knisja ta' Ħ'Attard u ta' Ħal Qormi (San Ġorġ). Din is-sistema hi vantaġġjuża għal żewġ a) raġunijiet: kemm finanzjarja, kif ukoll bħala tqegħid tal-magni fil-kamra tal-arloġġ. Il-magna tal-ħin kienet tiġi mixtrija, jew ordnata, l-ewwel. Tipikament, din kienet tkun żgħira u ma kelliex iktar minn tlett roti. Wara, kienu jaħsbu għat-tieni magna sabiex l-arloġġ ikun jista' jdoqq kull kwarta. Vantaġġ ieħor hu li din il-magna tad-daqq, setgħet titpoġġa 'il bogħod mill-magna l-oħra biex tkun diretta taħt il-qniepen. Il-magni kienu jaħdmu flimkien permezz ta' ħadida li kienet tgħaqqadhom minn naħa għall-oħra tal-kamra, sabiex ikun jista' jdoqq kull kwarta. It-tiswijalisaretfuq il-magni tal-arloġġkienet estensiva iktar milli stennejt, minħabba li fuq il-magna tad-daqq kien qiegħed iqattar l-ilma minn ġos-saqaf għal fuqha. Allura meta żarmajt il-magni kompletament, kelli nieħu ħsieb ukoll li nneħħi s-sadid li ma kienx jidher minħabba li kien taħt il-magna. Minbarra hekk, iż-żewġ magni sarulhom boxxli ġodda fejn kien hemm meħtieġ. B'hekk issa r-roti qiegħdin iduru bħal meta kien sar ġdid. Waqt it-tiswijiet, sibt li l-kulur (7 li l-magni kienu miżbugħin oriġinalment IL). Kumitat Festa Marija Sultana tal-Martri: AD. kien aħdar ċar. Il-magni ġew miżbugħin b'dan il-kulur oriġinali tagħhom, minbarra kisja protettiva għas-sadid biex tippreserva 77 l-metall għal iktar tul ta' żmien. : Minbarra t-tiswija tal-magni, il-kamra tal-arloġġ, kellha tiġi rranġata, inkluż tqegħid ta' saqaf ġdid minflok ix-xorok li l kien hemm qabel biex jiġi evitat li jerġa' jidħol l-Ilma għal fuq il-magna tad-daqq. Inbiddlu wkoll il-pilastri tal-ġebel li jżommu l-qniepen għax kienu mmermrin. Apparti dawn ix-xogħlijiet, dan l-arloġġ issa għandu sistema biex jieħu l-ħabel waħdu bl-elettriku. Din hi invenzjoni tiegħi li diġa' installajtha f'arloġġi ta' knejjes oħrajn fosthom fil-Konkatidral ta' San Ġwann u fl-arloġġ ta' Pinto ġewwa l-palazz presidenzjali fil-belt Valletta. B'din is-sistema, l-arloġġ jieħul l-ħabel waħdu kuljum mingħajr ma jkun hemm għalfejn jitla' xi ħadd ħdejh. Din is-sistema saret mingħajr ma ġiet minsusa l-identita' u l-oriġinalita' tal-arloġġ. Għalhekk hija kollha riversibbli minħabba li xejn ma hu mwaħħal permanenti mal-magni. Sistema innovativa oħra tiegħi u li qiegħda tiġi installata f'dan l-arloġġ hija biex l-arloġġ jieqaf idoqq waħdu għall-ħinijiet ta' bil-lejl. Frott ta' dawn it-tiswijiet, l-arloġġ diġa' qiegħed jaħdem — b'eżattezza kbira. Naturalment, il-fatt li huwa mekkaniku, dejjem ħa jkun hemm xi ftit varjazzjonijiet żgħar fil-ħin, imma meta tqis li l-arloġġ għandu mitt sena, wieħed jista' jgħid li reġa' ġie żagħżugħl Festa Titulari Marija Addolorata 2015 OQ